

**Қазақстан Республикасының білім беру және мәдениет ұйымдарын атау мен қайта атау туралы**

Қазақстан Республикасы Үкіметінің 2003 жылғы 3 қазандағы N 1021 қаулысы

      "Қазақстан Республикасындағы ұйымдарды, темiр жол станцияларын, әуежайларды, сондай-ақ физикалық-географиялық объектiлердi атау мен қайта атаудың және олардың атауларының транскрипциясын өзгертудiң тәртібiн бекiту туралы" Қазақстан Республикасы Үкiметiнiң 1996 жылғы 5 наурыздағы N 281 қаулысына сәйкес және Ақмола, Шығыс Қазақстан, Жамбыл, Қостанай, Қызылорда, Павлодар, Оңтүстiк Қазақстан облыстары және Астана мен Алматы қалалары әкiмдiктерiнiң ұсыныстарын ескере отырып, Қазақстан Республикасының Үкiметi қаулы етеді:

      1. 1-қосымшаға сәйкес бiлiм беру және мәдениет ұйымдарына есiмдер берiлсiн.

      2. 2-қосымшаға сәйкес бiлiм беру және мәдениет ұйымдары қайта аталсын.

      3. Осы қаулы қол қойылған күнiнен бастап күшiне енедi.

*Қазақстан Республикасының*   
*Премьер-Министрі*

Қазақстан Республикасы    
Үкiметiнiң          
2003 жылғы 3 қазандағы    
N 1921 қаулысына      
1-қосымша

**Көрнектi тарихи тұлғалардың, белгiлi мемлекет және қоғам қайраткерлерiнiң, Кеңес Одағы Батырларының, Социалистiк Еңбек Ерлерiнiң, жазушылардың, өнер қайраткерлерiнiң, жаттықтырушылардың, ұстаздардың, ғалымдардың есiмдерi берiлген бiлiм беру және мәдениет ұйымдарының тiзбесi**

Жамбыл облысы бойынша

      Тұрар Рысқұлов ауданының Тереңөзек ауылдық округiндегi Қайыңды орта мектебiне - Қазақстан Республикасының еңбек сiңiрген мұғалiмi Райымбек Смайловтың есiмi;

Қостанай облысы бойынша

      Меңдiқара ауданындағы N 1 Боровской орта мектебiне - Қазақстан Республикасының еңбек сiңiрген мұғалiмi Ахметқазы Шотаевтың есiмi;   
      Сарыкөл ауданындағы Қараоба орта мектебiне - жазушы, педагог Бекет Өтетiлеуовтiң есiмi;

Қызылорда облысы бойынша

      Жалағаш ауданының Аққұм ауылындағы N 38 орта мектепке - Социалистiк Еңбек Ерi Алдаберген Бисеновтiң есiмi;   
      Жаңақорған ауданының Аққорған ауылдық округiндегi N 209 орта мектепке - Кеңес Одағының Батыры Әнуар Әбутәлiповтiң есiмi;   
      Қызылорда қаласындағы N 233 орта мектепке - Кеңес Одағының Батыры Жаппасбай Нұрсейiтовтің есiмi;   
      Сырдария ауданының Н.Iлиясов ауылындағы N 132 орта мектепке - Қазақстан Республикасының еңбек сiңiрген мұғалiмi Түймебай Айтбаевтiң есiмi;

Оңтүстiк Қазақстан облысы бойынша

      Шымкент қаласындағы N 12 мектеп-интернатқа - белгiлi педагог, Социалистiк Еңбек Ерi Маржан Тасованың есiмi;   
      Арыс қаласының Монтайтас ауылдық округiндегi Шағыр орта мектебiне - қоғам қайраткерi Абылай Тiлеубердиннiң есiмi;   
      Арыс қаласының Задария ауылдық округiндегі Арыс орта мектебiне - жазушы Садықбек Адамбековтiң есiмi;   
      Созақ ауданының Қыземшек кентiндегi СУ-17 орта мектебiне - Қазақстан Республикасының еңбек сiңiрген мұғалiмi Ләнде Бөкеновтiң есiмi;   
      Түркiстан қаласындағы олимпиада резервiн дайындау жөнiндегi балалар мен жасөспiрiмдердiң спорт мектебiне - Қазақстан Республикасының еңбек сiңiрген жаттықтырушысы, профессор Әбдiсалан Нұрмахановтың есiмi;

Павлодар облысы бойынша

      Качиры ауданындағы N 3 Қашыр орта мектебiне - Қазақстан Республикасының еңбек сiңiрген мұғалiмi Қатша Оспанованың есiмi;

Шығыс Қазақстан облысы бойынша

      Шығыс Қазақстан мемлекеттiк университетiне - белгiлi ғалым лингвист, профессор Сәрсен Аманжоловтың есiмi;   
      Семей қаласындағы N 33 орта мектепке - Қазақстан Республикасының Халық қаhарманы Қайрат Рысқұлбековтың есiмi;

Астана қаласы бойынша

      Оқушылар сарайына - ақын Махамбет Өтемiсұлының есiмi;

Алматы қаласы бойынша

      Алмалы ауданындағы N 39 орта мектепке - Қазақстан Республикасының еңбек сiңiрген өнер қайраткерi, кинорежиссер Сұлтан-Ахмет Қожықовтың есiмi;   
      Алмалы ауданындағы N 120 орта мектепке - Қазақстан Республикасының еңбек сiңiрген өнер қайраткерi, кинорежиссер Мәжит Бегалиннiң есiмi;   
      Медеу ауданындағы N 30 мектеп-гимназиясына - жазушы Дмитрий Снегиннiң есiмi;   
      Медеу ауданындағы N 64 орта мектепке - 73-гвардиялық Қызыл Тулы Сталинград-Дунай атқыштар дивизиясы атауы;   
      Әуезов ауданындағы N 41 орта мектепке - Қазақстан Республикасының еңбек сiңiрген өнер қайраткерi, кинорежиссер Абдолла Қарсақбаевтың есiмi;   
      Бостандық ауданындағы N 92 орта мектепке - Махатма Гандидiң есiмi.

Қазақстан Республикасы    
Үкiметiнiң          
2003 жылғы 3 қазандағы    
N 1021 қаулысына      
2-қосымша

**Қайта аталатын бiлiм беру және мәдениет ұйымдарының**   
**тiзбесi**

Ақмола облысы бойынша

      Көкшетау қаласындағы N 3 "Зайчик" мектеп-балабақшасы - "Ер Төстiк" мектеп-балабақшасы;

Қызылорда облысы бойынша

      Қызылорда қаласындағы "Бумажник" мәдениет үйi - Қазақстан Республикасының еңбек сiңiрген әртiсi Мәдина Ералиева атындағы мәдениет үйі;   
      Шиелi ауданының Сұлутөбе ауылындағы N 41 M. Ломоносов атындағы орта мектебi (ауданда M. Ломоносов атында екi мектептiң болуына байланысты) - қоғам қайраткерi Мұстафа Шоқай атындағы орта мектеп;   
      Сырдария ауданының Тереңөзек кентiндегі "Арман" кинотеатры - белгiлi кинорежиссер Сұлтан-Ахмет Қожықов атындағы кинотеатр.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК